Leon Kruger | Roekeloos
Julle ontmoet, raak smoorverlief en trou. Die eerste drie jaar is een lang wittebrood. Maar dan lui die voordeurklokkie op een onvoorsiene dag en die een ongenooide klein jakkals ná die ander stap die huwelik in.
As jy klaar die strop om die nek het, kom lag saam vir al daai dierasies wat jy so goed ken. En as jy daaraan dink om eendag wel te trou, is daar geen beter voorbereiding as dié komedie nie.
Plek: C6 Opvoedkunde (POK-hoofsaal), Potchefstroom
Datum: 6 Okt. – 17:00, 7 Okt. – 17:00, 8 Okt. – 12:00, 9 Okt. – 17:00, 10 Okt. – 14:30
Julle’t al die boeke gelees, die internet vir slaggate gefynkam en jul ore vir al wat raad is gespits, maar niks kon julle voorberei op die totale aanslag van ‘n eersteling nie.
Na die eerste ses weke besef jy jy het ses weke laas geslaap en wonder of die hospitaal dit sal oorweeg om die wonderwerkie terug te neem. Maar nes jy breekpunt bereik wanneer jy een middernag hande viervoet deur die trane die kind smeek om te slaap, smile sy vir jou. Nou wat nou? As jy ‘n ouer is, sal jy weet waarvan ons praat en as jy dit oorweeg of sommer wonder waaroor al die bohaai van ouerskap is, is die skreeusnaakse sketskomedie, Pienkvoet, net vir jou.
Met: Chanelle de Jager en Paul du Toit
Datum: 20 & 21 Mei om 20h30
Plek: Drostdy Teater, Stellenbosch
Datum: 7 Maart 10:00 | 8 Maart 20:30 | 9 Maart 15:00
Hie’ sit die manne
Hul vrouens? Ander vrouens? Werk? Seks?
Dit lyk na ’n normale Saterdagmiddag tussen vriende, maar dan begin die wiele stadig afkom. Die manne rafel uit, hulle bieg en vertel mekaar goed wat niemand mag weet nie. ’n Mens sou kon sweer hulle is weerloos eerlik. En
om alles te kroon daag Ronel op om dinge nog meer deurmekaar te krap.
Die Afrikanerman soos jy hom nog nooit gesien het nie. Jis, kêrels, nou braai ons lekker!
Met: Deon Lotz, Waldemar Schultz, Neels van Jaarsveld
Regie & Teks: Leon Kruger
Ouderdomsbeperking: Geen 0/14 jaar
Datum: Vr 18 Julie 18:00, Sa 19 Julie 17:00